O **río Columbia** é un curso fluvial do oeste de Norteamérica, que verque as súas augas no océano Pacífico, logo dun percorrido de 1.953 km. É o río máis caudalosos de todos os cursos de América do Norte que desembocan nese océano. Contando conxuntamente o seu afluente da esquerda, o Snake acada unha lonxitude de 2.240 km. A súa conca hidrográfica abrangue uns 668.217 km², dos que sobre un 15 % están sitos no Canadá.

O río foi nomeado así polo capitán norteamericano Robert Gray que lle deu o do navío *Columbia Rediviva*, o 11 de maio de 1792, por ser o primeiro occidental que entrou nel, mentres exploraba o noroeste do Pacífico.
O río Columbia foi cartografiado por vez primeira enteiramente en 1814 por David Thompson.

Xeografía
---------

A fontes do Columbia están situadas na provincia canadense de Columbia Británica (*British Columbia*) no lago Columbia (*Columbia Lake*). Atravesa o medio oeste do estado norteamericano de Washington. Nos seus últimos 480 km antes da súa foz, conforma a fronteira entre os estados norteamericanos de Washington e Oregón, pero a súa conca esténdese tamén aos de Montana e Idaho. Desemboca no océano Pacífico en Astoria.

Ademais o Columbia é o único río de Norteamérica que alcanza o Pacífico, desde o interior do continente, enlazando este coa costa, atravesando a gran cordilleira das Rochosas. Os cerca de 80 km a través da cadea das Cascadas son coñecidos como a garganta do río Oregón (*Columbia River Gorge*), paraxe no que está situado o encoro de Bonneville.

### Afluentes

Os tributarios máis importantes do Columbia, ordenados polo seu caudal, son:

* Snake, 1.611 m³/s
* Willamette, 1.010 m³/s
* Kootenay, 867 m³/s
* Pend Oreille, 788 m³/s
* Cowlitz, 261 m³/s
* Río Spokane, Río, 190 m³/s
* Deschutes, 170 m³/s
* Lewis, 136 m³/s
* Yakima, 100 m³/s
* Wetnachee, 91 m³/s
* Okanogan, 86 m³/s
* Kettle, 83 m³/s
* Sandy, 64 m³/s

### Caudal

Cunha vertedura de 7.500 m³/s de media anual o Columbia é o río máis caudaloso de todo o hemisferio occidental que desemboca no océano Pacífico e, despois do río Mississippi, do río San Lourenzo e do río Mackenzie é o cuarto máis caudaloso de América do Norte. O caudal maior do Columbia , o 6 de xuño de 1894, foi de 35.113 m³/s.

Encoros no Columbia
-------------------

Presa de Grand Coulee
Os encoros que represan a auga do Columbia na actualidade son:

* no Canadá:
	+ Mica, que orixina o chamado *lago Kinbasket*.
	+ Presa Revelstoke, dá lugar ao *lago Revelstoke*.
	+ Keenleyside
	+ Ducan
* nos Estados Unidos:
	+ Grand-Coulee no estado de Washington ( forma o *lago Franklin Delano Roosevelt*).
	+ Bonneville e o lago Bonneville, entre Oregón norte e Washington sur.

O tramo maior aberto a pesca son os arredor de 80 km de *Hanford Reach* en Hanford Reach National Monument, no Condado de Benton, Washington. Aquí desovar sobre o 80% de todos os salmóns reais de todo o sistema do río Columbia.

Weitere Bilder
--------------

* O Columbia River en Revelstoke (Canadá)O Columbia River en Revelstoke (Canadá)
* Celilo FallsCelilo Falls
* Foz do Columbia no Pacífico en AstoriaFoz do Columbia no Pacífico en Astoria
* Garganta do Columbia desde Dog MountainGarganta do Columbia desde Dog Mountain

Notas
-----

1. ↑  Stuart Allan, Aileen R. Buckley, James E. Meecham, *Atlas of Oregon*. University of Oregon Press. 2001, páx. 24 ISBN 0-87114-102-7
2. ↑  Stuart Allan, Aileen R. Buckley, James E. Meecham, Ibídem, páxs. 164-165

Véxase tamén
------------

### Ligazóns externas

* FotosArquivado 23 de novembro de 2008 en Wayback Machine. *(en inglés)*

|  |  |
| --- | --- |
|  | Commons ten máis contidos multimedia sobre:  ***Río Columbia*** |

|  |  |
| --- | --- |
| Control de autoridades | 
* Wd: Q2251
* WorldCat
* VIAF: 1237148632965530630004
* BRE: 2082504
* EBID: ID
* FAST: 1240046
* GEC: 0018890
* GeoNames: 5926219
* GND: 4010416-3
* GNIS: 1140014
* LCCN: sh85028740
* NKC: ge138084

 |